**Mesteri Község Önkormányzata Képviselő-testületének**

**1/2020. (II.5.) önkormányzati rendelete**

a Képviselők tiszteletdíjáról, juttatásáról

Mesteri Község Önkormányzatának Képviselő-testülete az Alaptörvény 32. cikk (1) bekezdésének a) pontjaiban meghatározott feladatkörében eljárva, Magyarország helyi önkormányzatairól szóló 2011. évi CLXXXIX. törvény 143. § (4) bekezdés f.) pontjában kapott felhatalmazás alapján a következőket rendeli el:

1. **Fejezet**

**Általános rendelkezések**

**1.§.**

Az önkormányzati képviselőt – a polgármester és az alpolgármester kivételével – havonta 35.000 Ft tiszteletdíj illeti meg.

**2.§.**

A rendelet 1.§-ában meghatározott tiszteletdíjak tárgyhónapot követő hónap 10. napjáig történő kifizetéséről a Celldömölki Közös Önkormányzati Hivatal Pénzügyi Irodája gondoskodik.

**3.§**

Az önkormányzati képviselőnek a képviselő-testület képviseletében vagy a képviselő-testület, továbbá a polgármester megbízásából végzett tevékenységével összefüggő, általa előlegezett, számlával igazolt, szükséges költségét meg kell téríteni. A költségek kifizetését a polgármester engedélyezi

1. **Fejezet**

**Záró rendelkezések**

**4.§**

1. Ez a rendelet 2020. március 1. napján lép hatályba.
2. Hatályát veszti a Képviselők tiszteletdíjáról, juttatásáról szóló 9/2014. (X.22.) önkormányzati rendelet.

Celldömölk, 2020. február 4.

Lórántfy Tibor Farkas Gábor

|  |  |
| --- | --- |
|  polgármester jegyző  |  |
|  |  |

A rendelet kihirdetve: Mesteri, 2020. február 5.

 Farkas Gábor

 jegyző